open-index/open-wikipedia-markdown huggingface dataset:
כחול הזקן

**כחול הזקן** הוא שמה של אגדה מתוך "סיפורי אמא אווזה" מאת שארל פרו, שהופיעה מאוחר יותר גם במעשיות האחים גרים. האגדה היא אבטיפוס של סוג מוטיב עלילתי 312 לפי שיטת סיווג ארנה-תומפסון.

האגדה מספרת על איש עשיר, שלמרות זקנו הכחול והמכוער, נשא שש נשים בזו אחר זו, וכולן מתו באורח מסתורי. לאחר שנשא את אשתו השביעית, הודיע לה כחול הזקן שהוא יוצא לאחד ממסעותיו, ואת צרור המפתחות ישאיר ברשותה, ואמר כי מותר לה להיכנס לכל החדרים פרט לאחד. ציווי זה עורר את סקרנותה של הרעיה הטריה. היא פתחה את החדר שהכניסה לתוכו נאסרה עליה, ושם גילתה את גופות נשותיו של כחול הזקן. מרוב בהלה נפל המפתח מידה, והוכתם בדם. היא יצאה מן החדר, נעלה אותו ומירקה את המפתח, אך לא יכלה להסיר את עקבות הדם. כשכחול הזקן שב מנסיעתו הוא דרש את המפתחות בחזרה, ונוכח על פי כתם הדם שעל המפתח כי אשתו המרתה את פיו. הוא התכונן להרוג גם אותה, אולם למזלה הרב הגיעו אחיה בעוד מועד, והרגו את כחול הזקן לפני שהספיק לשלוח יד באחותם.

## עיבודים ואזכורים בתרבות
[ממוזער|כחול הזקן, אשתו והמפתחות, איור מהמאה ה-19 מאת [גוסטב דורה]]
ממוזער|איור מאת הארי קלרק לספר "אגדות צ'ארלס פרו" 1922
הסיפור שימש כר פורה ליצירות רבות: סיפורים, נובלות, מחזות, אופרה, קולנוע וציור, בהדגשים ופרשנויות שונות - החל מהסכנה שבהפרת הציווי של הבעל והאסון שמביאה איתה הסקרנות הנשית, וכלה במסרים פמיניסטיים והומור.
*האופרה טירת הנסיך כחול הזקן: הליברית נכתבה על ידי בלה באלאז' והמוזיקה מאת המלחין ההונגרי בלה בארטוק. 
*אופרטה של ז'אק אופנבך שעובדה לבלט על ידי מיכאל פוקין.
*האופרה "אריאנה וכחול הזקן": הליברית על פי מחזה של מוריס מטרלינק והמוזיקה מאת המלחין היהודי צרפתי פול דיקא.
*"הסיפור הנורא של כחול הזקן" מאת ויליאם תאקרי וגם "המפתחות של כחול הזקן", מאת בתו אן תאקרי ריצ'י.
*"שבע הנשים של כחול הזקן" מאת אנטול פראנס.
*המחזאי הצרפתי אלפרד סבואר (Alfred Savoir) כתב ב-1920 מחזה בשם "אשתו השמינית של כחול הזקן" ששימש בסיס לשני סרטי אימה בשם זה: של סם ווד ב-1923 (סרט אילם שאבד) ושל הסרט "אשתו השמינית של כחול הזקן" בבימויו של ארנסט לוביטש ב-1938.
*סרטי אימה בשם כחול הזקן: ב-1944, הוליווד, בבימויו של אדגר אולמר (Edgar G. Ulmer), ב-1972, בודפשט, בבימויו של אדוארד דמיטריק ובכיכובו של ריצ'רד ברטון וב-2009, צרפת, בבימויה של קתרין ברייה (Catherine Breillat).
*סיפורה של הסופרת והעיתונאית האנגלית אנג'לה קארטר (Angela Carter) "חדר הדמים" הוא עיבוד פמיניסטי למעשייה זו.
*"הביצה של כחול הזקן" קובץ סיפורים הכולל סיפור בשם זה מאת הסופרת הקנדית מרגרט אטווד.
*זקן כחול, נובלה מאת קורט וונגוט, (1987 ,Bluebeard), תרגמה מאנגלית תמר עמית, זמורה ביתן, 1990.
*בטלנובלה "תנוחי" דמותו של מתי אייסברג מבוססת בעקיפין על אגדה זו. 
*מריוס פטיפה יצר כוראוגרפיה לבלט באותו שם, עם מוזיקה מאת פיוטר שאנק. 
*באביב מתעורר (מחזה), מחזה מאת פרנק ודקינד, התמונה השלישית במערכה השנייה מציגה את הנסכן רילוב מאונן ומשווה את עצמו לכחול הזקן, בהתבסס על אגדה זו.
*בספר האימה "הניצוץ" של סטיבן קינג מוזכר הסיפור "כחול הזקן" כסיפור שקרא ג'ק טורנס לבנו, דני, תחת שכרות. בספר, דני משווה את הסקרנות לפתוח את חדר 217, אשר נאמר לו לא להיכנס אליו, לסקרנות של האישה.

## לקריאה נוספת

## קישורים חיצוניים

קטגוריה:מעשיות ואגדות
קטגוריה:מעשיות האחים גרים
קטגוריה:רוצחים סדרתיים בדיוניים
ארנו

**נהר אַרְנוֹ** (איטלקית: Arno, מבוטא במלעיל) הוא נהר במחוז טוסקנה באיטליה והוא השני בחשיבותו במרכז איטליה, אחרי הטיבר.
## גאוגרפיה
מקור הנהר בהר פלטרונה באזור קסנטינו שבהרי האפנינים, זורם ומסתובב לכיוון דרום. הנהר מסתובב מערבה ליד ארֶצוֹ כשהוא עובר דרך פירנצה, אמפולי ופיזה, ונשפך לים הטירני (או לים הליגורי על פי גרסה אחרת) במרינה של פיזה. באורך 241 ק"מ, הוא הנהר הארוך ביותר בטוסקנה. פלגיו הראשיים הם נהר הסייבה, ביסנציו, אומברונה, ארה, אלסה, פזה ופשה. שפך הנהר משתרע על שטח של 8,200 קמ"ר.

הנהר חוצה את פירנצה, שם הוא עובר תחת *הגשר הישן* (פונטה וקיו) ו"גשר השילוש הקדוש" (פונטה סנטה טריניטה). לכל אורך ההיסטוריה, הציף הנהר את העיר באופן קבוע, כאשר ההצפה האחרונה הייתה ב-1966. הצפות גדולות נרשמו גם ב-4 בנובמבר 1333 וב-13 בספטמבר 1557.

קצב הזרימה של הנהר נתון לשינויים קיצוניים. לפעמים הוא מתואר כנהר שתוך מספר ימים הופך ממצב של נהר אכזב למצב של כמעט הצפה. סכרים חדשים נבנו במעלה הנהר מפירנצה והקלו על הבעיה. לספיקת הנהר טווח רחב של ערכים, מ-6 מ"ק לשנייה ועד 2,000 מ"ק לשנייה

## עליית נהר הארנו על גדותיו ב-1966

השיטפון של 1966, שהפיל את הסכרים בפירנצה, ושבעקבותיו נהרגו כ-40 איש, גרם לפגיעה או להריסה של מיליוני יצירות אומנות וספרים נדירים. שיטות שימור חדשות נוצרו אחרי השיטפון, אבל גם היום, יצירות רבות טרם שוקמו.

## גלריה

Arno river.jpg|נהר הארנו בפירנצה, איטליה
Arno River in Pisa.honeydew.jpg|נהר הארנו בפיזה
Arno Mouth Italy aerial view.jpg|שפך הנהר ליד פיזה
Firenze.Arno.jpg|גדות הארנו, הנראות מתוך פונטה וקיו, פירנצה


## קישורים חיצוניים

*אתר רשות נהר ארנו 

קטגוריה:איטליה: נהרות
קטגוריה:נהרות הנשפכים לים הטירני
קטגוריה:נהרות הנשפכים לים הליגורי
קנת ביינברידג'

**קנת ביינברידג**' (באנגלית: **Kenneth Tompkins Bainbridge**; 27 ביולי 1904 – 14 ביולי 1996) היה פיזיקאי אמריקני מתחום הפיזיקה הגרעינית מאוניברסיטת הרווארד, אשר הופקד על ניהול ניסוי טריניטי – הניסוי הגרעיני הראשון שהתרחש ב-16 ביולי 1945 במסגרת תוכנית מנהטן.

זעזועו של ביינברידג' לנוכח עוצמת הפיצוץ בניסוי, באה לידי ביטוי במשפט המפורסם שאמר לעמיתו רוברט אופנהיימר, מיד לאחר הפיצוץ – "Now we are all sons of bitches". אמירה זו סימנה את תחילת דרכו כפעיל נגד ניסויים גרעיניים ולמען הגבלת פיתוח הנשק הגרעיני בכלל.

## ביוגרפיה
נולד במדינת ניו יורק בשנת 1904.בשנת 1921 החל ללמוד הנדסת חשמל במכון הטכנולוגי של מסצ'וסטס, שם עשה תואר ראשון ושני. בשנת 1929 סיים דוקטורט באוניברסיטת פרינסטון. בשנת 1933 קיבל מלגת גוגנהיים שאפשרה לו ללמוד אצל ארנסט רתרפורד במעבדת קוונדיש שבאוניברסיטת קיימברידג'. בזמן לימודיו בלונדון, התיידד ביינברידג' עם הפיזיקאי הבריטי ג'ון קוקרופט.

עם חזרתו לארצות הברית בשנת 1934, הפך לפרופסור באוניברסיטת הרווארד. בשנת 1937 החל לעבוד כעמית באקדמיה האמריקאית לאמנויות ולמדעים.

לאחר מלחמת העולם השנייה, חזר ביינברידג' להרווארד ובשנים 1950–1954 ניהל את המחלקה לפיזיקה. עזב את האוניברסיטה בשנת 1975.

מת בביתו בלקסינגטון, מסצ'וסטס, ב-14 ביולי 1996. נקבר במרתה'ס ויניארד.

## קישורים חיצוניים

* ביוגרפיה של קנת ביינברידג'

קטגוריה:ערכים שבהם תבנית בריטניקה אינה מתאימה
קטגוריה:אמריקאים ילידי מדינת ניו יורק
קטגוריה:פיזיקאים אמריקאים
קטגוריה:עובדי פרויקט מנהטן
קטגוריה:סגל אוניברסיטת הרווארד
קטגוריה:חברי האקדמיה האמריקאית לאמנויות ולמדעים
קטגוריה:חברי החברה הפיזיקאית האמריקאית
קטגוריה:זוכי מלגת גוגנהיים
קטגוריה:בוגרי המכון הטכנולוגי של מסצ'וסטס
קטגוריה:בעלי תואר דוקטור מאוניברסיטת פרינסטון
קטגוריה:אמריקאים שנולדו ב-1904
קטגוריה:אמריקאים שנפטרו ב-1996
הר רם

ממוזער|החרמון במבט מהר רם
**הר רם** הוא הר געש רדום בצפון רמת הגולן. שמו בערבית **תל סדר אל-ערוס**, והוא מכונה גם תל אל-עמוריה. ההר הוא הצפוני ביותר בקו התלים הישראלי, והוא שוכן דרומית למג'דל שמס, צפונית-מזרחית לבריכת רם וצפונית להר כרמים. 

להר שתי פסגות – המערבית בגובה של 1,182 מטר מעל פני הים, והמזרחית בגובה של 1,185 מטר, על ההר נמצאים שטחים חקלאיים של הכפרים הדרוזים מג'דל שמס ומסעדה. במורדו המזרחי, נמצא הגבול בין ישראל לסוריה.

רם
רם
קטגוריה:קו התלים הישראלי
חג מולד שחור (סרט, 2006)

**חג מולד שחור** (באנגלית: **Black Christmas**) הוא סרט אימה אמריקאי משנת 2006, אשר בוים ונכתב על ידי גלן מורגן, במאי הסרט יעד סופי ויעד סופי 3. הסרט הוא חידוש לסרט בעל אותו שם משנת 1974. פסקול הסרט הולחן על ידי שירלי ווקר, אשר מתה חודש לפני יציאת הסרט.

בקנדה הסרט הוגבל לילדים מתחת לגיל 18, בשל האלימות הרבה שיש בסרט, האימה הרבה שבעלילה, סקס ושימוש במילים גסות.

## עלילת הסרט
עלילת הסרט מתרחשת בחג המולד ומספרת את סיפורו של בילי לנז, ילד צעיר אשר נולד עם מחלת כבד נדירה, אשר הותירה את עורו צהוב, מה שגרם לאמו לדחות אותו ולהתעלל בו. יום אחד, בערב חג המולד, אמו של בילי הורגת את אביו לנגד עיניו, יחד עם אהובה וקוברת אותו במחסן ביתם. לאחר שהרגה את אביו, היא נועלת את בילי בעליית הגג למשך כמה שנים. לילה אחד, אמו של בילי אונסת אותו מכיוון שמאהבה היה עקר, ונכנסת להיריון מבילי, ומולידה בת בשם אגנס. לאחר 15 שנה, בילי נמלט מעליית הגג, רוצח באכזריות את אמו ואת בעלה, ואוכל את בשרם. כתוצאה מכך הוא נכלא בבית משוגעים.

בהווה, תשע סטודנטיות אשר חוגגות יחד עם אם הבית שלהן, גברת מק, את חג המולד בבית משפחת לנז, מוצאות את עצמן מוטרדות על ידי מאיים מסתורי, אשר מצלצל אליהן ומטריד אותן. לאחר שאחת מהבנות נמצאת מתה, הן מתחילות להירצח באכזריות יחד עם בני זוגן. לבסוף, קלי פרסלי, גיבורת הסרט, מגלה את הרוצח שמסתבר שזאת אגנס, בתו של בילי. בו הזמן, בילי מגיע, ושלושתם מנהלים מריבה אכזרית, שנגמרת בשריפה קטלנית, שכתוצאה מכך, האחים נהרגים, וקלי נשלחת לביה"ח יחד עם לי, ניצולה נוספת, שסובלת מפציעות קלות.

בבית החולים, מתגלה שאגנס שרדה את השריפה, ורוצחת את לי על ידי שבירת צווארה. דקות ספורות לאחר מכן, קלי חוזרת לחדרה לאחר שעברה בדיקות רפואיות ומגלה את אגנס. אך לפני שזו מספיקה לרצוח אותה, קלי מצליחה להפעיל את מכשיר הדפיברילטור ומחשמלת את פניה של אגנס, ובכך מביסה אותה אחת ולתמיד.

## צוות השחקנים
*קייטי קסידי - קלי פרסלי
*מישל טרכטנברג - מליסה קיט
*מרי אליזבת' וינסטד - הת'ר פיצג'רלד
*אוליבר האדסון - קייל לנגטון
*לייסי שאברט - דיינה מטיס
*קריסטן קלוק - לי קולבי
*אנדרה מרטין - גברת ברברה מק
*יאן-קאי קריסטל לואו - לורן האנון
*דין פריס - אגנס לנז (גיל 22)
*רוברט מן - בילי לנז (גיל 35)
*ג'סיקה הארמון - מייגן הלמס
*ליילה סבסטה - קלייר קרוסבי

## קישורים חיצוניים
* 

קטגוריה:סרטי 2006
קטגוריה:סרטי אימה מ-2006
קטגוריה:סרטי מטרו גולדווין מאייר
קטגוריה:סרטי אימה אמריקאיים
קטגוריה:סרטי סלאשר אמריקאיים
קטגוריה:חידושים לסרטים
קטגוריה:סרטים קנדיים
קטגוריה:סרטי אימת-חג: חג המולד
קטגוריה:מחלוקות בנצרות בתרבות הפופולרית
קטגוריה:סרטי סלאשר קנדיים
קטגוריה:סרטים עם קניבליזם
קומטסו D575

**קומטסו D575 "סופר-דוזר"** הוא הדחפור הגדול ביותר שנבנה אי פעם.
ממוזער|שמאל|350px|דחפור קומטסו D575A עם אדם לצידו
הדחפור נבנה על ידי חברת קומטסו מטוקיו, יפן במפעל אוסקה. דחפור ה-D575 משמש בעיקר במכרות פחם מסוג "רצועה רדודה" בצפון אמריקה. גודלו ועוצמתו מאפשרים לו להזיז יותר פחם מדחפורי מכרות אחרים ואפילו יותר ממחפרי גרירה וקווי גרירה המשמשים בדרך כלל במכרות רצועה. הדחפור פועל במכרות באזורים כמו פנסילבניה, איידהו ובדרום מערב ארצות הברית.

הדחפור מצויד בכף עם קיבולת 69 מ"ק, בגובה 3.64 מטר ורוחב 7.4 מטר (לשם השוואה: כף של CAT D9R היא בגובה 1.9 מטר, רוחבה 4.6 מטר וקיבולתה 16.4 מ"ק). הדחפור עצמו בגובה 4.88 מטר, באורך 11.72 מטר ועם גובה גחון של 745 מ"מ. שטח המגע שלו עם הקרקע הוא 9.4342 מטר רבוע והלחץ שהוא מפעיל הוא 159 קילופסקל.

כדי להזיז את הדחפור העצום, שמשקלו 152 טון, הוא מצויד במנוע דיזל Komatsu SA12V170E המפיק 1,150 כוחות סוס (858 קילוואט). לשם השוואה, CAT D11R מפיק רק 850 כ"ס ו-CAT D9T מפיק רק 410 כ"ס.

## קישורים חיצוניים
* אתר קומטסו
* תמונה 

קטגוריה:ציוד מכני הנדסי
קטגוריה:כלי רכב שהושקו ב-1991
אירוויזיון 1994

**אירוויזיון 1994** הייתה תחרות האירוויזיון ה-39 והיא נערכה ב-30 באפריל 1994 בעיר דבלין שבאירלנד. המנצחת בתחרות הייתה המדינה המארחת אירלנד, וכך הפכה למדינה הראשונה בתולדות התחרות, והיחידה עד כה, שזכתה שלוש פעמים ברציפות.

זו הייתה התחרות הראשונה שתוצאות ההצבעה הוצגו בה באמצעות הצבעות מצולמות של נציגי המדינות המשתתפות.

השיר הזוכה, Rock'n Roll Kids, היה השיר הראשון בתולדות האירוויזיון שזכה ללא ליווי תזמורתי (עד אירוויזיון 1998 היו משתמשים בתזמורת). מבצעיו, פול הרינגטון וצ'ארלי מקגטיגן, שרו וניגנו על הבמה בגיטרה ובפסנתר. הם קיבלו 8 פעמים דוז פואה (12 נקודות) ו-8 פעמים 10 נקודות.

ישראל לא השתתפה בתחרות באותה השנה. לפי החוק דאז, שש המדינות שסיימו במקומות האחרונים באירוויזיון 1993 לא ישתתפו באירוויזיון 1994, וזאת כדי לפנות מקום למדינות מזרח אירופה החדשות ולמנוע ערב ארוך מדי עם מספר רב של שירים. באירוויזיון 1993 ישראל הגיעה למקום 24, הלפני האחרון, ולכן לא השתתפה באירוויזיון 1994. קפריסין הייתה אמורה לא להשתתף גם היא, אך בעקבות פרישתה של איטליה היא השתתפה.

באירוויזיון הזה הופיעו לראשונה שבע מדינות ממזרח אירופה לאחר שינויים פוליטיים במפה האירופאית. פולין הגיעה להישג יוצא דופן, מקום 2 ובכך שברה את השיא של דנמרק מאירוויזיון 1957 (השתתפות ראשונה עם הישג של מקום 3). הונגריה סיימה במקום 4, רוסיה מקום 9, סלובקיה מקום 19, רומניה מקום 21, אסטוניה מקום 24 וליטא מקום 25 ואחרון עם אפס נקודות.

בקטע האומנותי שבין הופעות השירים לבין חשיפת תוצאות ההצבעה, הופיעה להקת המחול ריברדאנס, שהופיעה בקטע מוזיקלי ארוך של ריקודים איריים. לאחר הופעה זו זכתה הלהקה להכרה ולהצלחה בינלאומית.

## השירים המשתתפים

## מגישי הניקוד
* ***'-[[איילין דאן]]
* ***'-הלגה ולאהוביץ'
* ***'-[[זנדרה שטודר]]
* ***'-אורבה טידוס
* ***'-[[כריסטינה צופסקו]]
* ***'-כרמן נבל
* ****-טיליה הרולד

## קישורים חיצוניים

* 
* אירוויזיון 1994 באתר האירוויזיון הרשמי
* היסטוריית ההצבעות של אירוויזיון 1994

*
1994
1994
קטגוריה:1994 במוזיקה
קטגוריה:דבלין
קטגוריה:אירלנד: תרבות
אירוויזיון 1992

**אירוויזיון 1992** נערך בפעם ה-37 ב-9 במאי 1992 במאלמה שבדרום שוודיה אחרי ניצחון המדינה בשנה שקדמה. הגישו אותו מנחה הטלוויזיה הארלד טרויטיגר והעיתונאית והמנחה לידיה קפוליקיו.

לינדה מרטין, שייצגה את אירלנד, זכתה בתחרות עם השיר "Why me?". השיר נכתב על ידי ג'וני לוגן, שזכה באירוויזיון 1980 ויותר מאוחר גם באירוויזיון 1987.

אחרי שהגיעה למקום השני פעמיים ברציפות (1988, 1989) ולאחר תוצאות מביכות פעמיים ברציפות (1990, 1991), בריטניה שלחה את מייקל בול עם הבלדה "צעד אחד מעבר לזמן", שהוחשב כפייבוריט הגדול לניצחון. אף על פי זאת, האירים שלחו את לינדה מרטין, שכבר השתתפה בעבר באירוויזיון 1984 והגיעה למקום השני, עם שיר מאת ג'וני לוגן שזכה כבר פעמיים בעבר. בסופו של דבר, אירלנד ניצחה בתחרות כשהיא גוברת ב-16 נקודות על בריטניה שהגיעה למקום השני. הניצחון הזה היווה את שרשרת הניצחונות של אירלנד באירוויזיונים של שנות ה-90 (1992, 1993, 1994, 1996). מלטה שלחה את מרי ספיטרי עם השיר "ילד קטן", שהביא למלטה את התוצאה הטובה ביותר שלהם באותם זמנים, מקום שלישי. שוודיה, המדינה המארחת, הגיעה למקום 22. זה היה המיקום הנמוך ביותר שהמדינה המארחת את התחרות הגיעה אליו עד אז.

את איטליה ייצגה אחת הזמרות המצליחות ביותר באותה תקופה, מיה מרטיני, שגם היא ניסתה את מזלה בעבר באירוויזיון 1977. עד היום שירה, "Rapsodia", הוא מהזכורים והאהובים ביותר בתחרות.

את ישראל ייצגה הזמרת דפנה דקל עם השיר "זה רק ספורט". דקל גברה בקדם אירוויזיון על ענת עצמון, ששרה את השיר "התקווה", על חודה של נקודה אחת. עצמון דרשה לפסול את השיר הזוכה, בטענה שהיה ארוך ב-17 שניות מהאורך החוקי של שלוש הדקות. אף על פי שהטענה הייתה נכונה, דחה בית המשפט את ערעורה של עצמון. בהופעה באירוויזיון השיר של דקל קוצר לשלוש דקות כנדרש.

## רקע
אירוויזיון 1992 היה האירוויזיון האחרון בו ניתן היה לסיים במקום האחרון או באחד המקומות האחרונים ובכל זאת להשתתף באירוויזיון שמתקיים שנה אחרי: החל מאירוויזיון 1993 הופעלה שיטת רלגציה- שמשמעותה הדחת מדינות שמסיימות במקומות האחרונים לשנה אחת, כל זאת בשביל לפנות מקום למדינות מזרח אירופה שביקשו גם הן להשתתף באירוויזיון.
שיטת הרלגציה הופעלה עד שנת 2003, ובשנת 2004 נכנסה במקום שיטת חצי הגמר, שנוצרה כדי להתמודד עם מספר מדינות אירופה הגדול שביקש להשתתף באירוויזיון.

התחרות נערכה באולם הקרח של מאלמה, היכן שעיצוב הבמה עוצב בצורת מפרש של ספינת ויקינגים עם דרקון במרכזה וכוכבים בכל צד. סרטון הפתיחה הציג נשים לבושות בצבעי הדגל השוודי - כחול וצהוב. סרטוני המעבר בין שיר לשיר ("הגלויות") הפעם התחברו לצד של המדינה המשתתפת ולא המארחת. זוכת השנה שעברה, קרולה, הופיעה על הבמה עם שמלה לבנה, שרשרת קרנף ושרה את השיר "כל הסיבות לחיות".

אירוויזיון זה האחרון בו השתתפה יוגוסלביה, שזמן קצר לאחר מכן התפרקה למספר מדינות. חלק מהן ניסו להשתתף באירוויזיון 1993 אך רובם הגדול נכשל.

שווייץ הייתה אמורה להשתתף בהתחלה עם השיר "Soleil, soleil" בביצועה של ז'רלדין אוליבייה, אך השיר לא תאם את חוקי הקדם השווייצרי, ולמרות שזכה, לא נשלח בסוף לתחרות.

## השירים המשתתפים

## קישורים חיצוניים

* 
* אירוויזיון 1992, באתר האירוויזיון הרשמי
* היסטוריית ההצבעות של אירוויזיון 1992

*
1992
1992
קטגוריה:1992 במוזיקה
קטגוריה:מאלמה: תרבות
קטגוריה:אירועי מוזיקה בשוודיה
קטגוריה:1992 בשוודיה
פלטיאל בן ליש

**פַּלְטִיאֵל בֶּן לָיִשׁ** (או **פלטי בן ליש**) הוא דמות מקראית מתקופת המלכים שאול ודוד. מוצאו מהיישוב המקראי גלים. הוא מוצג בפסוק: .

מוצאו של פלטיאל היה משבט בנימין (שבטו של שאול המלך), כיוון שהעיר גלים שכנה בתחום נחלת שבט בנימין, בין גבעת שאול לבין ענתות. כך גם עולה מנבואת ישעיהו: . כמו כן, נאמר שפלטיאל היה בן ליש והעיר ליש שכנה בצמוד לגלים.

לאחר שממלכתו של דוד ביהודה התבססה, ביקש דוד מאיש בושת שישיב לו את אשתו מיכל. מסופר שפלטי בן ליש ליווה את אשתו עד לבחורים תוך שהוא בוכה על כך שהוא נאלץ להיפרד ממיכל. בבחורים מצווה עליו אבנר בן נר להיפרד סופית מעל מיכל: .
## האם פלטיאל נשא לאישה את אשת דוד?
בפרשנות היהודית התעוררה השאלה כיצד אפשרי שמיכל בת שאול ואשתו של דוד ניתנה לפלטי? אם מיכל נשואה לדוד היא אשת איש ואסור על פי ההלכה היהודית לאדם אחר לשאתה כל עוד בעלה חי ולא גירש אותה.

יש מהפרשנים שקבעו ששאול חשב שנישואי מיכל לדוד לא היו תקינים ולכן מבחינה הלכתית היא פנויה ויכולה להינשא לפלטי.

## עץ משפחת מיכל

## פלטיאל בן ליש בעיני חז"ל
בתלמוד בבלי מסופר כי אף שפלטיאל בן ליש היה נשוי למיכל, התנהג פלטיאל כאילו הייתה מיכל אשתו של דוד, ולכן אף שגר איתה בבית אחד תקופה ארוכה, לא קיים איתה יחסי אישות. המדרש משבח אותו בעקבות זאת, עקב הגבורה הנדרשת למעשה זה לאורך זמן: 

## הערות שוליים

קטגוריה:אישים בספר שמואל
קטגוריה:משפחת שאול המלך
רוזנות אנו

ימין|ממוזער|100px|הסמל המוקדם
ימין|ממוזער|250px|מפה היסטורית

**רוזנות אנו** (בצרפתית: **Hainaut** (אֵנוֹ), בהולנדית **Henegouwen**, בגרמנית **Hennegau**) היא רוזנות עתיקה שהתקיימה בגבולותיה של ממלכת צרפת עם האימפריה הרומית הקדושה, וכללה את העיר מונס (כיום בדרום בלגיה) ואת הערים ואלנסיין וקמברה (כיום בצפון צרפת).

## היסטוריה
הרומאים כבשו את האזור מידי הנרווים, שהיו אחד השבטים הבלגים שהתיישבו ממזרח לנהר סכלדה. בשנת 843, בהתאם לחוזה ורדן, נכלל האזור בלותרינגיה, שהייתה בין ממלכת פרנקיה המערבית לבין ממלכת פרנקיה המזרחית. ב-870, על פי הסכם מרסן, עבר האזור לשליטתו של שארל הקירח מלך פרנקיה המערבית, שהכריז עליו כנחלתו העוברת בירושה.

רוזנות אנו הוקמה כדי להתגונן טוב יותר בפני הנורמנים שפלשו לאזור בסוף המאה התשיעית. רנייה, הרוזן הראשון של אנו, לחם בהם. רנייה השני הקים את טירתו במונס על חורבות מבצר ומנזר שנבנו במקום על ידי סנט וודרו במאה השביעית. רנייה השלישי לחם נגד קונראד האדום שנתמך על ידי קיסר האימפריה הרומית הקדושה. הוא הפסיד במערכה ונשלח לגלות בבוהמיה (958). בנו, רנייה הרביעי המשיך במאבקו של אביו, קרא לעזרתו את איג קאפה, מלך צרפת, ונישא לבתו על מנת להתגונן בפני האימפריה הרומית הקדושה, שלבסוף הכירה בריבונותם של דוכסי אינו.

בשנת 1051 עברה רוזנות אנו לחסותו של רוזן פלנדריה. ב-1280 הפכה לחלק של נחלות רוזן הולנד, וב-1345 הפכה לנחלת בית בוואריה. ב-1432 עברה לשלטונו של פיליפ השלישי דוכס בורגונדיה, וב-1477, אחרי נישואיה של מארי מבורגונדיה למקסימיליאן הראשון, קיסר האימפריה הרומית הקדושה, עברה רוזנות אנו לידי בית הבסבורג. מכאן ואילך ההיסטוריה של הרוזנות חופפת את זו של ארצות השפלה, שחלקן הדרומי נכלל בבלגיה העצמאית החל ב-1830. כיום קיימת הפרובינציה של אנו במחוז ולוניה שבבלגיה.

## קישורים חיצוניים

קטגוריה:צרפת: ימי הביניים
קטגוריה:בלגיה: היסטוריה
אנו
סוכות (עבר הירדן)

שמאל|ממוזער|250px
**סֻכּוֹת** הייתה עיר מקראית בנחלת שבט גד בעבר הירדן, בסמוך לנחל יבוק ולמעבר הירדן, ועל יד הערים צרתן ואדם.

## תולדותיה
בספר בראשית היא מוזכרת כתחנה בחזרתו של יעקב מארם נהריים לארץ כנען:

.

על פי המסופר שם, העיר נקראת בשם זה על שם הסוכות שבנה יעקב לצאנו בזמן ששהה שם.

בספר יהושע נזכרת העיר כאחת מערי שבט גד שבבקעת הירדן המזרחית: .

בספר שופטים מסופר כי תושבי העיר לא הסכימו למסור מזון לצבאו של גדעון כאשר נלחם במדיינים:

בספר מלכים מסופר כי בין סוכות ובין צרתן, באתר שנחפר בקרקע, יצק שלמה המלך את כלי המקדש.

סוכות נזכרה ברשימת הערים שכבש מלך מצרים שישק הראשון בכנען, ב-924 לפנה"ס בערך. הרשימה נחרטה על גבי השער הבובסטידי שהקים שישק בכרנך לזכר ניצחונו.

## זיהוי
במאה ה-20 הוצע לזהותה במספר אתרים:

זיהוי אחד הוא ב"תל דיר עלא" שבעבר הירדן, בסמוך לשפכו של נחל יבוק (בשמו הערבי: א-זרקא) אל נהר הירדן. זיהוי זה נתמך על ידי החוקר יוחנן אהרוני. באתר זה נמצאו ממצאים ארכאולגים מתקופת הברונזה המאוחרת ועד המאה ה-9 לפנה"ס. זיהוי זה מתבסס על התלמוד הירושלמי, בו זוהתה העיר המקראית עם יישוב שנקרא בתקופת חז"ל בשם "דרעלה": .

זיהוי אחר הוא ב"תל א-חצאן" בסמוך לנחל יבוק. התל ממוקם מצפון מזרח לאתר דאמיֶה, שבו נערכו חפירות ארכאולוגיות, ונמצאו ממצאים מתקופת הברונזה הקדומה עד ראשית תקופת הברזל.

## ראו גם
*סכות, הסמוכה למצרים

## לקריאה נוספת
* הערך: סכות (ב), **לכסיקון מקראי**, (עורכים: מנחם סוליאלי, משה ברכוז), א-ב, תל אביב: הוצאת דביר, תשכ"ה-1965, עמ' 670.
* יוחנן אהרוני, **אטלס כרטא לתקופת המקרא**, ירושלים: הוצאת כרטא, 1974, עמ' 18, 120.

**The Eerdmans Bible Dictionary* - William Eerdmans Publ.Co., Grand Rapids, Michigan, 1993


## קישורים חיצוניים
* יצחק מייטליס, מדוע בנה יעקב בית בסוכות, באתר דעת
*  פרק 14 – דבר היום: שלומית בונה סוכות – על העיר סוכות במקרא בפודקאסט דברי הימים בהגשת אילן אבקסיס

## הערות שוליים

קטגוריה:יישובי המקרא
קטגוריה:עבר הירדן המזרחי
קטגוריה:נחלת שבט גד
קטגוריה:פרשת וישלח
רוברט סובלן

**רוברט סובלן** (באנגלית: **Robert Soblen**; 7 בנובמבר 1900 – 11 בספטמבר 1962) היה פסיכיאטר יהודי-אמריקאי, יליד ליטא, שהתפרסם לאחר שהורשע בארצות הברית בריגול למען ברית המועצות. ד"ר סובלן נתפס בשנת 1960 בעיצומה של המלחמה הקרה בין ארצות הברית לברית המועצות הועמד לדין ונידון למאסר עולם. הוא נמלט לישראל אשר הסגירה אותו חזרה לארצות הברית.

## ביוגרפיה
סובלן נולד בוילקובישק בליטא, אז באימפריה הרוסית תחת השם רובליס סובולביץ' או סובולביצ'יוס וביחד עם אחיו היה פעיל טרוצקיסטי בצרפת וגרמניה. בשנת 1941 היגר עם אחיו ג'ק סובל לארצות הברית. על פי עדותו של אחיו, הם היגרו לארצות הברית באישור לברנטי בריה בתנאי שירגלו משם למען ברית המועצות. בשנת 1957 נתפס אחיו והועמד לדין ונדון ל-7 שנים ובעקבות זאת הועמד גם הוא לדין בשנת 1960. סובלן הורשע ב-7 באוגוסט 1961 ונדון למאסר עולם. הוא שוחרר בערבות עד ערעורו ואובחן כחולה בלוקמיה.

לאחר שערעורו נדחה סופית, סובלן חמק מהשלטונות בארצות הברית והגיע לישראל ביוני 1962. ב-1 ביולי אותה שנה גורש על ידי שר הפנים, בהתאם לסמכות המוקנית לו בחוק הכניסה לישראל, וזאת ללא שניתן לעורך דין מטעמו שהות לערער.
בישיבת הממשלה באותו יום הודיע ראש הממשלה דוד בן-גוריון: "אני ממלא בקשת שר הפנים ומודיע שהבוקר בשבע ושלושים הוטס הד"ר סובלן לאנגליה... בסוד נשלח איתו גם רופא, אבל הוא אינו יודע זאת". אחד הנוסעים באותה טיסה היה גם סוכן חשאי אמריקני, שהגיע לישראל כדי ללוות את סובלן בטיסתו. בכנסת אמר בן-גוריון כי הוא מקבל עליו את האחריות לגירושו של סובלן, על אף היותו יהודי.
בזמן הטיסה ניסה סובלן להתאבד אך הצליח רק לפצוע עצמו. המטוס נחת בלונדון ובמשך שבועות ניסה סובלן להילחם בבריטניה כדי שזו לא תסגיר אותו לידי ארצות הברית. כשלא נתקבלו ערעוריו בלע מנת יתר של תרופות ברביטורטיות בהובלתו למטוס וכעבור מספר ימים נפטר.

ג'ק, אחיו, זכה לשחרור מוקדם, בגין "התנהגות טובה", לאחר 5 שנות מאסר, שנתיים לפני תום תקופת המאסר שנגזרה עליו, באותו היום שבו התאבד אחיו.

פרשת סובלן עוררה סערה פוליטית וחברתית בישראל. אנשי מערכת המשפט ביקרו בצורה חריפה את הממשלה ואת העומד בראשה דוד בן-גוריון. האופוזיציה אף הגישה הצעת אי אמון בגין העניין שנדחתה.
בישיבת הממשלה, ב-22 ביולי 1962, אמר בן-גוריון: "אני חושב שזה ביזיון למדינה. יש גיבור יהודי חדש - ד"ר סובלן. נוכל ורמאי. טיפלו פעם בכנסת והכנסת דחתה. למחרת התחכמו והציעו הצעה שנייה בצורה שונה. העיתונות הנחמדה שלנו. יש כל מיני רכילויות."

לדעת ההיסטוריון תום שגב, "העובדה שסובלן גורש באותו בוקר שמסר בן-גוריון לממשלה על גילויו של יוסל'ה (שוחמאכר), שיקפה מאמץ דיפלומטי; ראש המוסד הראל צלצל לשגריר ישראל בוושינגטון ודרש ממנו להסדיר את העניין בשיחה אישית עם שר המשפטים האמריקני רוברט קנדי". שגב רואה בכך "יסוד להערכה שסובלן גורש בחופזה כה רבה, בלי שניתן לו לערער על כך, במענה לדרישת ארצות הברית וכדי להחיש את הסדרת שובו של יוסל'ה."

## קישורים חיצוניים
* 
* נאומו של מנחם בגין בכנסת, לאחר הגירוש, אתר דעת
* 
* פרוטוקול ישיבת הממשלה בעניין סובלן, 8 ביולי 1962, עמוד 75. גנזך המדינה 
* פרוטוקול ישיבת הממשלה בעניין סובלן, 22 ביולי 1962, עמוד 27. גנזך המדינה 
*  סובלן (שני משמאל) בדרך לבית המשפט בלונדון, 1962, ארכיון התמונות של AP
* 
* 

## הערות שוליים

קטגוריה:יהודים שהיגרו מרוסיה לארצות הברית
קטגוריה:אמריקאים שריגלו למען ברית המועצות
קטגוריה:מתאבדים אמריקאים: חשודים בפלילים
קטגוריה:יהודים אמריקאים
קטגוריה:אישים שהוסגרו לארצות הברית
קטגוריה:אנשי השנה של העולם הזה
קטגוריה:אמריקאים שנולדו ב-1900
קטגוריה:אמריקאים שנפטרו ב-1962
אנטואן מרמונטל

**אנטואן פרנסואה מרמונטל** (בצרפתית: **Antoine François Marmontel**; 16 ביולי 1816 – 16 בינואר 1898) היה פסנתרן, מורה ומוזיקוגרף צרפתי.

## קורות חייו
מרמונטל, יליד קלרמון-פראן, נכנס לקוטנסרבטואר של פריז ב-1827. מוריו היו פייר צימרמן בפסנתר, ויקטור דורלה בהרמוניה, ז'אק פרומנטל הלוי בפוגה וז'אן פרנסואה לזואה בהלחנה. הוא קיבל פרסים ראשונים בתאוריה של המוזיקה ובפסנתר. בשנת 1837 התמנה לאסיסטנט בתאוריה של המוזיקה בקונסרבטואר. ב-1848 החליף את צימרמן כפרופסור לכלי מקלדת בקונסרבטואר. בתחרות להשגת משרה זו ניצח את מורו לשעבר, שארל-ולנטן אלקאן, מהלך שהביא לסיום הקריירה של אלקאן. עם זאת, זכרונותיו מעמיתו לשעבר בספרו "Les pianistes célèbres" הם מהמקורות החשובים ביותר לביוגרפיה של אלקאן.

מרמונטל עשה לו שם כמורה יעיל ורב-דמיון. בין תלמידיו הרבים היו ז'ורז' ביזה, ונסן ד'אנדי, תאודור דובואה, ארנסט ז'ירו, אמיל פאלאדיל, אדוארד מקדואל, גבריאל פירנה, לואי דיאמה, פרנסיס פלאנטה, מרגריט לונג וקלוד דביסי.

הקריירה של מרמונטל זרועה ציוני דרך של יצירות פדגוגיות רבות (יותר מ-200 מספרי אופוס) כמו גם נוקטורנים, רומנסות ועוד יצירות רבות. מפרסומיו הראויים לציון: "אמנות הפיענוח" (100 תרגילים קלים); לימודי יסוד של מכניזם וסגנון" (24 תרגילים) בשנת 1847; "לימודי מכניזם"; "5 תרגילים סלוניים"; "אמנות הפיענוח לארבע ידיים" בשנת 1847; "הוראת פסנתר מתקדמת ורציונלית" בשנת 1887.

כתביו המוזיקוגרפיים של מרמונטל הם בין המקורות הטובים ביותר לתולדות הפסנתר והפסנתרנים, בייחוד למאה ה-19. הם כוללים את "מלחיני סימפוניות ווירטואוזים" משנת 1880; "פסנתרנים מפורסמים" משנת 1878; "וירטואוזים בני זמננו" משנת 1882; "יסודות האסתטיקה של המוזיקה ומחשבות על היופי באמנויות" משנת 1884; ו"תולדות הפסנתר ומקורותיו" משנת 1885.

בנו של מרמונטל, אנטואן אמיל לואי קורבאז מרמונטל (24 באפריל 1850 – 23 ביולי 1907) היה גם הוא מורה לפסנתר בקונסרבטואר ואף חיבר יצירות סלוניות רבות.

אנטואן מרמונטל נפטר בשנת 1898 בפריז.

## קישורים חיצוניים

* 
* 

קטגוריה:אישים הקבורים בבית הקברות פר לשז
קטגוריה:פסנתרנים צרפתים
קטגוריה:מורים למוזיקה בצרפת
קטגוריה:צרפתים שנולדו ב-1816
קטגוריה:צרפתים שנפטרו ב-1898
מרגריט לונג

**מרגריט לונג** (בצרפתית: **Marguerite Long** מבטאים "מרגריט לון" ; 13 בנובמבר 1874 – 13 בפברואר 1966) הייתה פסנתרנית צרפתייה.

## קורות חייה
מרגריט מארי-שרלוט לונג נולדה בנים כבתם של פיייר לונג (לון) ואנה לבית טרון. אחותה הבכורה, קלר, התמנתה בגיל 17 למורה לפסנתר בקונסרבטואר של נים.
מרגריט לונג למדה אצל אנרי פיסו בקונסרבטואר של פריז, שם זכתה בפרס ראשון בשנת 1891, וכן, באופן פרטי, אצל אנטואן מרמונטל. מרגריט לונג הייתה הראשונה שביצעה את "קברו של קופרן" מאת ראוול ואת הקונצ'רטו לפסנתר ב-סול מז'ור שלו. משנת 1906 עד 1940 לימדה בקונסרבטואר של פריז ועם תלמידיה נמנו ז'אק פוורי, וילם איבס וסמסון פרנסואה. איבס, פסנתרן הולנדי בעל שם בינלאומי, מלמד כיום תאוריה של הפסנתר באוניברסיטת סנט ג'ונס במינסוטה, ארצות הברית. 

בשנת 1943 ייסדה יחד עם הכנר ז'אק טיבו תחרות בינלאומית לכנרים ופסנתרנים, הנקראת על שם שניהם.

עם תלמידיה נמנו:סמסון פרנסואה, סטראק, לוסט דקאב, אני ד'ארקו, פיה סבסטיאני, ברונו לאונרדו גלבר (חלבר), הרי דטינר, ונציסלב יאנקוף, קלוד קאהן, אליאן רישפן, איבון לפביר, ז'אק פברייה, ניקול אנריו, עדה צ'קי, כריסטיאן ורז'ה וכו'.

## לקריאה נוספת

* Dunoyer, Cecilia, *Marguerite Long: a Life in French Music, 1874–1966*, 1993) (with discography)
* Long, Marguerite, *Au piano avec Claude Debussy*, 1960 (Eng. 1972)
* —, *Le Piano*, 1959
* —, *La Petite Méthode de piano*, 1963
* —, *Au piano avec Gabriel Fauré*, 1963 (Eng. 1980)
* Long, Marguerite and with Pierre Laumonier, *Au piano avec Ravel*, 1971 (Eng. 1973)
* Weill, Janine, *Marguerite Long: une vie fascinante*, 1969


## קישורים חיצוניים

* 

קטגוריה:מורים למוזיקה
קטגוריה:פסנתרניות צרפתיות
קטגוריה:ילידות 1874
קטגוריה:צרפתים שנולדו ב-1874
קטגוריה:נפטרות ב-1966
קטגוריה:צרפתים שנפטרו ב-1966
צ'יחורה סצ'חרה

**צ'יחוּרָה סַצ'חֶרֶה** (בגאורגית: **ჩიხურა საჩხერე**) הוא מועדון כדורגל מהעיירה סצ'חרה שבגאורגיה. הישג השיא שלה הוא זכייה בגביע הגאורגי בעונת 2017.

הקבוצה מארחת את משחקיה באצטדיון המרכזי בסצ'חרה המכיל 2,000 מושבים. את משחקיה במפעלים האירופיים היא מארחת באצטדיון מיכאיל מסחי שבטביליסי (בן 27,233 המושבים), הנמצא במרחק 130 קילומטר מסצ'חרה.
## היסטוריה
קבוצת הכדורגל הוקמה בשנת 1938. בתקופת מלחמת העולם השנייה הקבוצה פורקה והוקמה מחדש לאחר המלחמה. הקבוצה שינתה את שמה מספר פעמים ונקראה בשם "ספרטק", "קולמיורן" ו"פייקארי".

במרבית שנותיה בתקופת גאורגיה הסובייטית לא הגיעה להישגים משמעותיים ולא הצליחה להעפיל לליגת העל הסובייטית. כך גם בעשור הראשון שלאחר התפרקות ברית המועצות, הקבוצה לא הגיעה להישגים משמעותיים בליגת העל הגאורגית.

בשנת 2002 נרכשה על ידי איש העסקים בידזינה איוואנישווילי, שכיהן בהמשך כראש ממשלת גאורגיה. הקבוצה עלתה בעונה 2006/07 לליגת העל הגאורגית וסיימה את העונה במקום ה-12 מתוך 14 וירדה לליגה השנייה בגאורגיה. היא שיחקה בליגה השנייה עד סוף עונת 2011/2012 ועלתה שוב לליגת העל בגאורגיה.

בשנת 2013 הקבוצה העפילה לראשונה לגמר הגביע הגאורגי אך הפסידה לדינמו טביליסי בתוצאה 3-1, אך קיבלה את הזכות להתמודד במוקדמות הליגה האירופית, לראשונה בתולדותיה.

בעונת 2016 סיימה כסגנית האלופה, במה שמהווה להישג השיא בתולדותיה באליפות, שנה לאחר מכן, ב-2017, זכתה בתואר הראשון שלה כשניצחה בגמר הגביע הגאורגי את טורפדו כותאיסי בדו-קרב פנדלים. בעקבות הישג זה, שבה להתמודד במפעלים האירופיים וב-19 ביולי 2018 הדיחה בסיבוב הראשון של מוקדמות הליגה האירופית את בית"ר ירושלים, לאחר שניצחה את הקבוצה הישראלית במשחק הגומלין 2-1,  אחרי שהמשחק הראשון הסתיים בתוצאה 0-0.

## הישגים לפי עונה (משנת 1993)

## צ'יחורה במפעלים האירופיים

## תארים
* **[[הגביע הגאורגי|הגביע הגאורגי בכדורגל]]**
** **זכייה (1):** 2017
* **הסופרקאפ הגאורגי**
** **זכייה (1):** 2013

## קישורים חיצוניים
* 

## הערות שוליים

קטגוריה:קבוצות כדורגל גאורגיות
קטגוריה:קבוצות כדורגל שהוקמו ב-1938
מיון ערימה

**מיון ערימה** (באנגלית: Heapsort) הוא אלגוריתם למיון המבוסס על מבנה הנתונים ערימה (Heap). מיון ערימה הוא סוג של מיון בחירה, ובדומה לו מבצע את פעולתו במקום, תוך שימוש בכמות קטנה וקבועה של שטח אחסון. על חומרת מחשב מקובלת, יישום של מיון ערימה הוא איטי במקצת מיישום של מיון מהיר, אך פועל בזמן של O\left(n\log n\right) גם במקרה הגרוע.

## תיאור האלגוריתם
ממוזער|שמאל|300px|תיאור של מיון ערימה. בשלב הראשון האלגוריתם בונה ערימה מהמערך (המערך הופך מתכלת לצהוב). בשלב השני האלגוריתם מוציא את שורש הערימה, מציב במקומו את אחד העלים ומסדר את הערימה מחדש. בכל איטרציה, כל האיברים הירוקים מסודרים מהגדול לקטן מימין לשמאל.
התיאור הבא מתייחס ל"ערימת מקסימום", שבה כל הורה גדול בערכו משני בניו.
# בונים ערימה ממערך של איברים למיון.
# מוציאים מהערימה את ה**שורש** (המהווה את הערך המקסימלי), ומכניסים אותו למיקום הפנוי הגדול ביותר במערך. מתקבל מבנה של 'כמעט ערימה' הקטן בגודלו באיבר אחד.
# מוציאים את האיבר האחרון במבנה (שהיה אחד הערכים הקטנים בערימה) ומציבים אותו במקום השורש שהוצא.
# מבצעים פעולת **Heapify** שמטרתה לתקן את המבנה ולהפוך אותו שוב לערימה חוקית. מבצעים זאת באמצעות פעולה מחזורית מהשורש ומטה.
# חוזרים שוב על תהליך הוצאת השורש עד אשר הערימה מגיעה לגודל של איבר בודד והמערך מכיל את כל איברי הערימה ממויינים.

## פסאודו קוד

**פונקציות עזר:**

 **Build-Heap(A)**
 heap_size[A]  A[i] then
     largest  A[largest] then
     largest  A[largest]
     Heapify(A,largest)

**הפונקציה העיקרית:**

 **HeapSort(A)**
 Build-Heap(A)
 for i  A[i]
     heap-size[A] 

## קישורים חיצוניים

* סימולציה של מיון ערימה בצורה אינטראקטיבית
* מיון ערימה בQueue
* 

ערימה, מיון
קטגוריה:ערימה
טננבאום

**טננבאום** (Tannenbaum), **טננבום** או **טננבוים** הוא שם משפחה יהודי אשכנזי שמקורו בגרמנית ומשמעו עץ אשוח.

קטגוריה:שמות משפחה אשכנזיים
440-449 לפנה"ס

**שימו לב: ערך זה מכיל אירועים מן השנים 449 - 440 לפנה"ס**

## אירועים בולטים בעולם
* 445/6 לפנה"ס - נחתם חוזה "שלום שלושים השנים" בין אתונה וספרטה
* 442 לפנה"ס - סופוקלס כותב את המחזה אנטיגונה

## נולדו
* 446 לפנה"ס - אריסטופאנס, מחזאי יווני (תאריך משוער)
* 446 לפנה"ס - מרקוס פוריוס קאמילוס, מצביא ומדינאי רומאי (תאריך מסורתי)

## נפטרו
* 443 לפנה"ס - פינדארוס, משורר יווני (נולד ב-522 לפנה"ס)

## קישורים חיצוניים

*
קטגוריה:המאה ה-5 לפנה"ס לפי שנים
450-459 לפנה"ס

**שימו לב: ערך זה מכיל אירועים מן השנים 459 - 450 לפנה"ס**

## אירועים בולטים בעולם
* 459 לפנה"ס - עזרא הסופר מנהיג קבוצה של כ-5,000 יהודים העולים מבבל לארץ ישראל.
* 458 לפנה"ס - אייסכילוס משלים את טרילוגיית הטרגדיות אורסטיאה.
* 450 לפנה"ס - יסוד העיר Thodosia בחצי האי קרים, אליה מגיע הנוסע המוסלמי אבן בטוטה ב-1331 כאשר שם הנמל העתיקה הוא (Kaffa). שמו הנוכחי הוא פאודוסיה (Feodosiya) שבחצי האי קרים

## נולדו
* 450 לפנה"ס - אלקיביאדס, מצביא ומדינאי אתונאי (נפטר ב-404 לפנה"ס)

## נפטרו
* 450 לפנה"ס - קימון, מדינאי אתונאי (נולד ב-510 לפנה"ס)

## קישורים חיצוניים

*
קטגוריה:המאה ה-5 לפנה"ס לפי שנים
460-469 לפנה"ס

**שימו לב: ערך זה מכיל אירועים מן השנים 469 - 460 לפנה"ס**

## אירועים בולטים בעולם
* 465 לפנה"ס - התנקשות בחשיארש הראשון על ידי אחד משריו. בנו ארתחששתא הראשון עולה למלוכה במקומו.
* 464 לפנה"ס - מצרים מנצלת את ההתנקשות בחשיארש לפתוח במרד כנגד השלטון הפרסי.
* 462 לפנה"ס - אנכסגורס עובר לאתונה ומתחיל ללמד בה.
* 460 לפנה"ס - פורצת המלחמה הפלופונסית הראשונה בין הליגה הפלופונסית בראשות ספרטה לבין הליגה האטית-דלית בראשות אתונה.
## נולדו
* 460 לפנה"ס (לערך) - היפוקרטס
* 460 לפנה"ס (לערך) - דמוקריטוס, פילוסוף יווני

## נפטרו
* 469 לפנה"ס - לאוטיכידס השני מלך ספרטה.
* 468 לפנה"ס - אריסטידס מדינאי אתונאי.
* 467 לפנה"ס - היירון הראשון טיראן סירקוסאי

## קישורים חיצוניים

*
קטגוריה:המאה ה-5 לפנה"ס לפי שנים
Rarities (אלבום של הביטלס)

**Rarities** הוא אלבום אוסף של להקת הביטלס שהופק על ידי פרלופון. באלבום ישנם מספר שירים שאין באלבום Rarities המקביל שיצא בארצות הברית. שירי האלבום הוקלטו בין השנים 1962 ל-1970 ויצא ב-2 בדצמבר 1978 בבריטניה וב-12 באוקטובר 1979 בארצות הברית. האלבום מעולם לא יצא על תקליטור.

## רשימת רצועות
כל השירים נכתבו על ג'ון לנון ופול מקרטני, למעט אם צוין אחרת.

**צד ראשון**
# Across the Universe
# Yes It Is
# This Boy
# The Inner Light (ג'ורג' האריסון)
# I'll Get You
# Thank You Girl
# I Want to Hold Your Hand (בגרסה גרמנית)
# (You Know My Name (Look Up The Number
# She Loves You (בגרסה גרמנית)

**צד שני**
# Rain
# She's A Woman
# Matchbox (קארל פרקינס)
# I Call Your Name
# Bad Boy
# Slow Down (לארי ויליאמס)
# I'm Down
# Long Tall Sally (ג'הנסון/ריצ'רד הקטן/רוברט בלקוויל)

## אלבום אמריקאי משנת 1980

**Rarities** הוא אלבום אוסף של להקת הביטלס שהופק על ידי קפיטול רקורדס ויצא רק בארצות הברית ב-1980. האלבום מכיל מספר שירים שאין באלבום Rarities המקביל שיצא בבריטניה. האלבום מעולם לא יצא על תקליטור.

## רשימת רצועות
כל השירים נכתבו על ג'ון לנון ופול מקרטני, למעט אם צוין אחרת.

**צד ראשון**
# Love Me Do
# Misery
# There's a Place
# She Loves You
# And I Love Her
# Help!
# I'm Only Sleeping
# I Am the Walrus

**צד שני**
# Penny Lane
# Helter Skelter
# Don't Pass Me By (רינגו סטאר)
# The Inner Light (ג'ורג' האריסון)
# Across the Universe
# (You Know My Name (Look Up the Number
# A Day in the Life

## קישורים חיצוניים

קטגוריה:אלבומי הביטלס
קטגוריה:אלבומי חברת פרלופון
Because of You (שיר של קלי קלרקסון)

"**Because of You**" (בעברית: "**בגללך**") הוא הסינגל הרביעי (השלישי באירופה) של קלי קלרקסון מאלבומה השני Breakaway. השיר הוא בלדת פופ שיצאה לאור בשנת 2005.

## רקע
קלרקסון כתבה את "Because of You", שיר על גירושי הוריה, בגיל 16. בשיר קלרקסון מאשימה את הוריה בכאב שנגרם לה עקב פרידתם וטוענת כי לא התחשבו ברגשותיה.

עקב היות השיר אישי מאוד, קלרקסון הצהירה לאחר יציאתו שהיא מתחרטת על הוצאתו כסינגל. למרות זאת, הסינגל היה להיט גדול מאוד בכל העולם, בעיקר באירופה.

עד היום, זהו הסינגל הכי מצליח של קלי קלרקסון בישראל , לאחר שהיה שבועות רבים במקום הראשון במצעד של גלגלצ ואף נבחר לשיר השנה לשנת 2006.

## וידאו קליפ
הוידאו קליפ של Because Of You בוים על ידי ואדים פרלמן. בתחילת הקליפ רואים מריבה בין קלרקסון לבין שחקן שמגלם את בן זוגה. באמצע המריבה התמונה קופאת ברגע שבן זוגה כמעט ומשליך תמונה שלו, קלרקסון ובתם הקטנה ורואים את קלרקסון מבקרת בביתה ורואה איך הרגישה כילדה כשהוריה רבו. בסוף הקליפ קלרקסון מבינה שהיא לא רוצה לפגוע בבתה כמו שהוריה פגעו בה אז היא ובן זוגה משלימים ומחבקים את בתם הקטנה.

סרטון השיר זיכה את קלארקסון בפרס VMA בשנת 2006 בקטגוריית "הקליפ הנשי הטוב ביותר".

## מיקומי שיא

### מצעדי סוף שנה

### מצעדי עשור

## קישורים חיצוניים

## הערות שוליים

קטגוריה:שירי 2004
קטגוריה:סינגלים מ-2005
קטגוריה:שירי קלי קלרקסון
קטגוריה:שירים באנגלית
קטגוריה:שירים שנכתבו על ידי בן מודי
קטגוריה:שירים שנכתבו על ידי דייוויד הודג'ס
קטגוריה:שירים שנכתבו על ידי קלי קלרקסון
קטגוריה:וידאו קליפים שבוימו על ידי רומן וייט
קטגוריה:בלדות משנות ה-2000
קטגוריה:בלדות קאנטרי
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:זוכי פרס הווידאו קליפים של MTV לקליפ הטוב ביותר של אישה
קטגוריה:סינגלים בהוצאת RCA רקורדס
ע'ול

ממוזער|250px|ע'ול
**ע'ול** (בערבית: **غول**; בעברית נכתב גם **ג'ול**) בתרבות הערבית הוא יצור מיתי, סוג של שד או מעין מפלצת מפחידה. צורתו או תיאורו אינם ניתנים במדויק, ולעיתים משתמשים במילה לתיאור דבר מה מפחיד ולא ידוע. ספרות מודרנית משתמשת לעיתים קרובות במונח כדי לתייג סוג מסוים של מפלצת אל-מת, עם קשר הדוק לבתי קברות ולצריכה של בשר אדם.

בהרחבה, המילה ע'ול משמשת גם ככינוי גנאי כדי להתייחס לאדם שאוהב להתעסק במקברי או שעיסוקו כרוך ישירות במוות.

## בפולקלור
בפולקלור הערבי אומרים שהע'ול שוכן בבתי קברות ובמקומות לא מיושבים אחרים. ע'ול זכר מכונה ע'ול ואילו הנקבה נקראת ע'ולה. יש המזהים את הע'ול הערבי כיצור נקבה המכונה לפעמים אמא ע'ול ('אום ע'ולה) או מונח יחסי כמו דודה ע'ול. היא מתוארת בסיפורים רבים כשהיא מפתה דמויות אומללות, בדרך כלל גברים, לביתה שם היא יכולה לאכול אותם.

יש הטוענים שהע'ול הוא שד השוכן במדבר, משנה צורה שיכול ללבוש חזות של חיה, במיוחד צבוע. הוא מפתה אנשים לא זהירים למקומות נטושים במדבר כדי להרוג ולטרוף אותם. היצור טורף ילדים צעירים, שותה דם, גונב מטבעות ואוכל את המתים, ואז לובש את צורתו של האדם שנאכל לאחרונה.

רק כאשר אנטואן גלן תרגם את סיפורי אלף לילה ולילה לצרפתית, המושג המערבי של ע'ולים הוכנס לחברה האירופית. גלן תיאר את הע'ול כיצור מפלצתי השוכן בבתי קברות וחוגג על גופות.

## בתרבות הפופולרית
הסרט "הג'ול המשוגע" (1943; The Mad Ghoul) בבימויו של ג'יימס הוגאן מספר על פרופסור לכימיה שבעקבות ניסויים בגז הופך את עוזרו לג'ול. היצור היווה השראה לדמותו של ראס-אל-גול, דמות בדיונית ביקום של חברת DC קומיקס, ואחד מאויביו הגדולים של באטמן, אשר הופיעה בסרטו של כריסטופר נולאן, באטמן מתחיל משנת 2005, בגילומו של ליאם ניסן.

בסוגת הפנטזיה מופיעים ע'ולים, לעיתים כדמויות משנה ולעיתים כבעלי תפקיד מרכזי יותר. בסדרת ספרי "אניטה בלייק" של לורל ק' המילטון, העו'לים הם שוכני בתי קברות מטרידים. בסדרת "ציידת הלילה" של ג'אנין פרוסט, ע'ולים תופסים מקום מרכזי אף על פי שהם אוכלי בשר אדם. גיבורת הסדרה, קתרין מנספילד עצמה, נחשדת שהיא שואפת להפוך ליצור היברידי (חצי ערפד וחצי ע'ול) בעלת כוחות מיוחדים. בסדרת "תיקי דרזדן" של ג'ים בוצ'ר מופיעים ע'ולים בעלי בינה היכולים להתחזות לבני אדם רגילים. הע'ולים מככבים גם בסדרת הספרים, משחקי המחשב והסדרה הטלווזיונית "המכשף", כיצורים הבאים לסעוד באתרים בהם רב המוות.

למשפחת ויזלי היה ע'ול בעליית הגג.

## קישורים חיצוניים

* 

## הערות שוליים

קטגוריה:יצורים מיתולוגיים
קטגוריה:תרבות ערבית
דווייט יורק

**דווייט אברסלי יורק** (נולד ב-3 בנובמבר 1971 בטרינידד וטובגו) הוא כדורגלן עבר טרינידדי ששיחק בעמדת החלוץ, וכיום מאמן כדורגל. מאמן את נבחרת טרינידד וטובגו.

## קריירה כשחקן
יורק החל את הקריירה שלו בשנת 1989 באסטון וילה, שם שיחק ברוב הקריירה שלו, עד שנת 1998. משם הוא עבר למנצ'סטר יונייטד והיה שותף לעונת הטרבל שלה. באותה העונה כבש 18 שערי ליגה וסיים כמלך שערי הפריימר ליג בצוותא עם ג'ימי פלויד האסלביינק ומייקל אואן. במנצ'סטר הוא קיבל את הכינוי "הנסיך הטרינידדי". ב-2002 עבר יורק לבלקברן רוברס וב-2004 עבר לברמינגהאם סיטי שם שיחק עד שנת 2005. בעונת 2005/2006 הצטרף לסידני מליגת העל האוסטרלית אך בתום עונה אחת בלבד שב לליגה האנגלית כשחתם בסנדרלנד, שבמדיה שיחק בשנותיו האחרונות בקריירה. לאחר ששוחרר מהקבוצה ב-2009 והפך לשחקן חופשי החליט יורק לפרוש מכדורגל בגיל 37.

יורק שיחק בנבחרת טרינידד וטובגו החל משנת 1989. הוא העפיל עם נבחרתו לראשונה בתולדותיה למונדיאל 2006, שם היא הודחה בשלב הבתים. יחד עם פט ג'נינגס וראסל לטאפי, יורק מחזיק בשיא ההשתתפויות בטורנירי מוקדמות מונדיאל שונים כאשר הוא נטל חלק ב-6 כאלה (1990, 1994, 1998, 2002, 2006, 2010).

## קריירה כמאמן
ב-1 ביולי 2022 מונה למאמן מקארתור מליגת העל האוסטרלית. בחודש ינואר 2023 עזב את תפקידו.

ב-1 בנובמבר 2024 מונה למאמן נבחרת טרינידד וטובגו.

## קישורים חיצוניים

## הערות שוליים

קטגוריה:כדורגלנים טרינידדים
קטגוריה:קשרי כדורגל טרינידדים
קטגוריה:חלוצי כדורגל טרינידדים
קטגוריה:כדורגלני אסטון וילה
קטגוריה:כדורגלני מנצ'סטר יונייטד
קטגוריה:כדורגלני בלקברן רוברס
קטגוריה:כדורגלני ברמינגהאם סיטי
קטגוריה:כדורגלני סידני
קטגוריה:כדורגלני סנדרלנד
קטגוריה:כדורגלני נבחרת טרינידד וטובגו
קטגוריה:כדורגלני גביע הזהב 1996
קטגוריה:כדורגלני גביע הזהב 2000
קטגוריה:כדורגלני מונדיאל 2006
קטגוריה:מאמני כדורגל
קטגוריה:ילידי 1971
אפקט אוז'ה

**אפקט אוֹזֶ'ה** (לפי האקדמיה ללשון: **תוצא אוזֶ׳ה**) היא תופעה בפיזיקה שבה פליטת אלקטרון מאטום גורמת לפליטה נוספת של אלקטרון. כאשר אלקטרון עוזב את רמת היסוד של האטום, ומשאיר אחריו חוסר מבחינת מספר האלקטרונים, אלקטרון מרמת אנרגיה גבוהה יותר עשוי ליפול לחלל שנשאר, מה שיגרום לשחרור אנרגיה. למרות שבחלק מהמקרים האנרגיה משתחררת בצורה של פליטת פוטון, האנרגיה עשויה לעבור לאלקטרון אחר, שנפלט מהאטום. האלקטרון השני שנפלט נקרא **[[אלקטרון אוז'ה]]**.

ברגע הפליטה שלו, האנרגיה הקינטית של אלקטרון אוז'ה מתאימה להפרש בין האנרגיה של המעבר האלקטרוני ההתחלתי ואנרגיית היינון של קליפת האלקטרונים שממנה נפלט אלקטרון אוז'ה.

רמות האנרגיה הללו תלויות בסוג האטום ובסביבה הכימית שבה נמצא האטום. ספקטרוסקופיית אלקטרוני אוז'ה עושה שימוש בפליטה של אלקטרוני אוז'ה על ידי הפצצה של דגימת חומר בקרני X או באלקטרונים אנרגטיים, והיא מודדת את מספר אלקטרוני אוז'ה כפונקציה של אנרגיית אלקטרון אוז'ה. הספקטרום שמתקבל כתוצאה מכך משמש לקביעת הזהות של האטומים הפולטים וכן מספק מידע על הסביבה שבה הם נמצאים.

רקומבינציית אוז'ה היא אפקט אוז'ה דומה שמתרחש במוליכים למחצה. כאשר אלקטרון וחור יכולים להתחבר ולשחרר את האנרגיה שלהם לאלקטרון אחר בפס ההולכה. האפקט ההפוך נקרא יוניזציית פגיעה.

אפקט אוז'ה קרוי על-שמו של פייר ויקטור אוז'ה, פיזיקאי צרפתי ואחד ממגלי התופעה.

## היסטוריה
התהליך ביסוד אפקט זה, התגלה בשנות ה-20 על ידי ליזה מייטנר, פיזיקאית אוסטרית יהודייה. אפקט אוז'ה עצמו התגלה ב-1925 על ידי פייר ויקטור אוז'ה בעקבות ניתוח תוצאות מניסוי בתא ערפל.

קרני X עתירות אנרגיה כוונו על חלקיקי גז מיוננים וגרמו לפליטת אלקטרונים פוטואלקטריים. הצפייה במסלולי האלקטרונים שלא היו תלויים בתדירות של הפוטון הפוגע רמזה על כך שיש מנגנון ליינון האלקטרונים שנגרם ממעבר פנימי של אנרגיה שאינו יחסי לגודל מסוים. בדיקה מעמיקה יותר ועבודה תאורטית נוספת הראו שמידת חוסר היחס של האפקט הייתה גדולה בהשוואה לזו של אפקט מעבר פנימי. דבר זה הושג באמצעות שימוש בחישובים של מכניקה קוונטית בסיסי, קצב מעבר והסתברות מעבר.

## קישורים חיצוניים

## הערות שוליים

*"The Auger Effect and Other Radiationless Transitions". Burhop, E.H.S., Cambridge Monographs on Physics, 1952



קטגוריה:מכניקת הקוונטים
קטגוריה:פיזיקה גרעינית
ליאו פנדר

**קלארנס ליאונידאס "ליאו" פנדר ** (באנגלית: **Clarence Leonidas "Leo" Fender**; 10 באוגוסט 1909, קליפורניה – 21 במרץ 1991) היה ממציא ויצרן אמריקאי של כלי מיתר אלקטרוניים.

## חייו
בתחילת הקריירה שלו עבד פנדר על גיטרות ומגברים בעבודת יד. עם הזמן החל לעבוד על גיטרות עם שליטה בטון ושליטה בווליום. בשנת 1951 הוא החל לייצר את ה-Broadcaster, הגיטרה הראשונה שנעשתה מגוף מלא והיתה הצלחה מסחרית (הגיטרה הראשונה שנעשתה מגוף מלא הייתה ה-"Frying Pan" של ריקנבאקר). שמה של ה-Broadcaster שונה בהמשך לטלקסטר, בעקבות תביעה של חברת גרץ', שהשם broadcaster היה השם של מערכת תופים
שלה.

בשנת 1954 פנדר החל לשווק לייצור את הסטראטוקסטר, שלימים הפכה לגיטרה הנמכרת (ומועתקת) ביותר בעולם.
על שם פנדר נקראה חברת הענק של הגיטרות פנדר.

בשנת 1951 פנדר בנה ושיווק את גיטרת הבס הראשונה שלו הידועה כיום כפנדר פרסיז'ן בס והיה הראשון שיצר גיטרה זו כגרסה קטנה, נוחה ואלקטרונית לקונטרבס ביצור המוני.

בשנת 1965 החליט ליאו למכור את החברה בגלל שלא אהב את הכיוון אליו התקדמה.

בתחילת שנות השבעים ליאו פנדר עזר לממן את חברת טריסוניקס (Tri-Sonix) שנקראה מאוחר יותר מאוחר מיוזיק מן Music man. חברה זאת פיתחה את גיטרת הבס האקטיבית הראשונה בייצור סדרתי, הסטינגריי Stingray שנחשבה חדשנית בשימוש בפיקאפים אקטיביים והייתה בשימוש בסיסטים משפיעים רבים. בנוסף ייצרה חברה זאת גם מגברים ואפקטים לגיטרה.

לקראת סוף שנות השבעים עבד פנדר עם ג'ורג' פולרטון, (על שמם נקראה החברה G&L) ויצר גיטרות שהיו העתקים של הסטראטוקסטר המקורית, אך לא נפלו ממנה באיכותן.

## קישורים חיצוניים

* 
* 

קטגוריה:אמריקאים ילידי קליפורניה
קטגוריה:חברי היכל התהילה של הרוק אנד רול
קטגוריה:מוזיקאים אמריקאים
קטגוריה:פנדר
קטגוריה:יצרני כלי נגינה אמריקאים
קטגוריה:אמריקאים שנולדו ב-1909
קטגוריה:אמריקאים שנפטרו ב-1991
אייר אלג'יר

[שמאל|ממוזער|250px|[בואינג 737 הדור הבא|בואינג 800–737 של החברה]]
[שמאל|ממוזער|250px|[ATR 72|ATR 72-500 של החברה]]
[שמאל|ממוזער|250px|[בואינג 767|בואינג 300–767 של החברה]]
**אייר אלג'יר** (בערבית: **الخطوط الجوية الجزائرية**, בצרפתית: **Air Algérie**), היא חברת התעופה הלאומית של אלג'יריה. בסיסה הראשי נמצא בנמל התעופה הבינלאומי של אלג'יר.

## תולדות החברה
החברה נוסדה בשנת 1947 בשם SACA-אייר אלג'יר. בשנת 1953 התאחדה החברה עם חברת קומפגני אייר טרנספורט תחת השם CGTA-אייר אלג'יר.
עם היפרדותה של אלג'יריה מצרפת בשנת 1962 הפכה החברה ל"אייר אלג'יר" במתכונתה הנוכחית.

החברה פתחה בטיסות סילוניות ראשונות בשנת 1960 עם מטוסי הקרוול שלה, אשר עם הזמן הוחלפו במטוסי בואינג, מדגמים 727 ומטוסי 737, שכיום מהווים את חוט השדרה של צי המטוסים של החברה.
כמו כן החברה חכרה מטוסי איירבוס עבור קוויה הבינלאומיים הפעילים יותר, לרבות קו אלג'יר-פריז, ואף רכשה מטוסי לוקהיד הרקולס דו-תכליתיים לנוסעים ומטען.
משנת 1963, נחשבת אייר אלג'יר לחברת התעופה הלאומית של אלג'יריה ומשנת 1973 החברה מצויה בבעלות ממשלתית מלאה.

### תאונות
* ב-6 במרץ 2003, בשעה 15:15 לפי השעון המקומי, התרסקה טיסה 6289 של אייר אלג'יר, זמן קצר לאחר ההמראה מנמל התעופה של תאמאנראסט, 96 נוסעים ו-6 אנשי צוות נהרגו, ורק נוסע אחד שרד את ההתרסקות.
* ב-24 ביולי 2014 התרסקה טיסה 5017 של אייר אלג'יר, כשעל סיפונה 116 נוסעים ואנשי צוות.

## צי המטוסים
צי המטוסים של החברה נכון לינואר 2019:

## קישורים חיצוניים

* 

 מדיה וקבצים בנושא אייר אלג'יר באתר Airliners.net

## הערות שוליים

קטגוריה:חברות תעופה לאומיות
קטגוריה:אלג'יריה: תעופה
קטגוריה:חברות אלג'יראיות
קטגוריה:אפריקה: חברות תעופה
תאודור דובואה

**פרנסואה קלמן תאודור דובואה** (בצרפתית: **François Clément Théodore Dubois**; 24 באוגוסט 1837 – 11 ביוני 1924) היה מלחין, נגן עוגב ומורה למוזיקה צרפתי.

## קורות חייו
דובואה נולד ברוסניי במארן. תחילה למד אצל **לואי פאנאר** (מנצח המקהלה בקתדרלה של ריימס) ובהמשך בקונסרבטואר של פריז אצל אמברואז תומא ואנטואן מרמונטל. הוא זכה בפרס רומא בשנת 1861. ב-1868 התמנה למנצח מקהלה בכנסיית מדליין ובשנת 1871 החליף את סזר פרנק כמנצח המקהלה בכנסיית סן-קלוטילד. בשנת 1877 חזר דובואה לכנסיית מדליין לתפוס את מקומו של קמיל סן-סאנס כנגן העוגב. משנת 1871 לימד בקונסרבטואר של פריז. בין תלמידיו היו המלחינים ידועי השם פול דיקא ו**פלורן שמיט**.

דובואה היה מנהל הקונסרבטואר משנת 1896 (כמחליף לתומא, שהלך לעולמו) עד 1905. הוא אולץ להתפטר אחרי שסירובו להעניק את פרס רומא למוריס ראוול עורר מחאה ציבורית ניכרת, שעוד גברה בעקבות מכתב גלוי מאת הסופר והמוזיקולוג רומן רולאן. גבריאל פורה החליף את דובואה בתפקיד המנהל.

המוזיקה של דובואה כוללת אופרות, אורטוריות ושלוש סימפוניות. יצירתו המוכרת ביותר היא האורטוריה "שבע המילים של ישו" (Les sept paroles du Christ) משנת 1867, העולה מדי פעם לביצוע מחודש; הטוקטה לעוגב משנת 1889 עוד מושמעת גם היא מפעם לפעם. שאר תפוקתו רחבת הממדים נעלם כמעט לגמרי. בתחום ההוראה השפעתו ניכרת ומתמשכת יותר ובכתביו העיוניים Traité de contrepoint et de fugue (על קונטרפונקט ופוגה) ו-Traité d'harmonie théorique et pratique (על הרמוניה) נעשה עדיין שימוש מדי פעם גם כיום.

## קישורים חיצוניים

* 

* Theodore Dubois Piano Quartet in a minor & Quintet for Piano, Winds & Strings sound-bites and short biography


קטגוריה:נגני עוגב צרפתים
קטגוריה:מבצעים בכלים אותנטיים
קטגוריה:מורים למוזיקה
קטגוריה:מנצחי מקהלות
קטגוריה:מלחינים צרפתים במאה ה-19
קטגוריה:מלחינים צרפתים במאה ה-20
קטגוריה:צרפתים שנולדו ב-1837
קטגוריה:צרפתים שנפטרו ב-1924
קטגוריה:זוכי פרס רומא
יהודה ליב אשר גולאק

**יהודה ליב אשר גולאק** (1881–1940) היה ממייסדי המחקר המודרני של המשפט העברי, ואחד מהבולטים שבחוקריו.

## ביוגרפיה
נולד בלטביה בשנת 1881, בעיירה דנקירה שליד ריגה. בבחרותו למד תלמוד ופוסקים במסגרות מסורתיות. בשנת 1911 סיים בהצטיינות לימודי משפטים באוניברסיטת דורפט באסטוניה. עם סיום לימודיו החל לשקוד על חיבורו המונומנטלי "יסודי המשפט העברי" (ארבעה חלקים). בשנת 1913 פרסם את חלקו הראשון של הספר. המהדורה הראשונה המלאה של הספר ראתה אור בברלין בשנת תרפ"ב בהוצאת דביר.

בשנת 1926 הוזמן לשמש כמרצה באוניברסיטה העברית בירושלים. בשנת 1936 מונה לפרופסור. שימש כמרצה באוניברסיטה עד מותו יום י"ג באדר ב' שנת ת"ש (1940).

תרומתו החשובה התבטאה בין היתר ביכולתו לדלות מהמקורות הקזואיסטיים של המשפט העברי, את העקרונות ההלכתיים-משפטיים שהם מייצגים, תוך ניסוח בהיר של עקרונות אלה.

רחוב נקרא על-שמו בשכונת נווה יעקב בירושלים.
## מספריו
* **יסודי המשפט העברי, סדר דיני ממונות בישראל על פי מקורות התלמוד והפוסקים** (ארבעה חלקים), ברלין תרפ"ב.
* **אוצר השטרות הנהוגים בישראל**, ירושלים תרפ"ו.
* **לחקר תולדות המשפט העברי בתקופת התלמוד**, ירושלים תרפ"ט.
* **תולדות המשפט בישראל בתקופת התלמוד**, ירושלים תרצ"ט.

## לקריאה נוספת
* **ספר זיכרון לאשר גולאק ולשמואל קליין ז"ל**, יצא על-ידי המכון למדעי-היהדות של האוניברסיטה העברית, ירושלים, תש"ב/ 1942.
* ברוך שוחטמן, **כתבי פרופיסור אשר גולאק ז"ל**, בתוך: קרית ספר, כרך יז (ת"ש), ע' 211-214

## קישורים חיצוניים
* 
* 
* 
* 
;מפרי עטו:
* 
* 

קטגוריה:חוקרי משפט עברי
קטגוריה:חוקרי תלמוד
קטגוריה:יהודים לטבים
קטגוריה:ראשוני האוניברסיטה העברית בירושלים
קטגוריה:סגל האוניברסיטה העברית בירושלים: תלמוד
קטגוריה:יהודים הקבורים בהר הזיתים: חלקת קהילת ירושלים
קטגוריה:ארץ-ישראלים שנולדו ב-1881
קטגוריה:ארץ-ישראלים שנפטרו ב-1940